Algimantas Baltakis

Algimantas Baltakis (1930 m. vasario 15 d. Leliūnuose, Utenos apskrityje – 2022 m. kovo 13 d. Vilniuje) – Lietuvos poetas, literatūros kritikas, redaktorius, vertėjas.

Biografija 
Gimė daugiavaikėje, septynių vaikų šeimoje. Tėvas buvo vargonininkas, šaulių vadas, mama dirbo maisto fabrike. Vaikystę praleido Leliūnuose, 1933–1937 m. Strazdiškyje (Anykščių raj.). 1937 m. su tėvais persikėlė gyventi į Kauną. Karui baigiantis šeima atsidūrė Kelmės dvare.

1949 m. aukso medaliu baigė Kauno 4-ąją gimnaziją. 1949–1954 m. Vilniaus universiteto Istorijos ir filologijos fakultete studijavo lietuvių kalbą ir literatūrą. 1953–1954 m. vadovavo Vilniaus jaunųjų rašytojų sekcijai, redagavo almanachą „Jaunieji“.

1952–1956 m. žurnalo „Tarybinė moteris“ literatūrinis darbuotojas, skyriaus vedėjas, atsakingasis sekretorius. 1956–1990 m. (su dvejų metų pertrauka) žurnalo „Pergalė“ redakcijoje: 1956–1957 m. Kritikos skyriaus vedėjas, 1957–1959 m. Prozos ir poezijos skyriaus vedėjas, 1959–1964 m. atsakingasis sekretorius, 1964–1976 m. vyriausiasis redaktorius, 1978–1985 m. vyriausiojo redaktoriaus pavaduotojas, 1985–1990 m. vėl vyriausiasis redaktorius. Nuo 1990 m. žurnalo „Metai“ redakcinės kolegijos narys.

Kūryba 
Kūrinius pradėjo spausdinti 1952 m. Ankstyvieji eilėraščiai lyriniai, grindžiami liaudies dainos, romanso stilizacija; juose žymus ideologizavimas. Vėlesnėje kūryboje vyrauja buitinio tipo eilėraščiai, šnekamosios kalbos intonacijos. Rinkinyje „Strazdiškio elegijos“ poetizuojama tėviškės kaimo aplinka, žmonės, pirmieji vaiko įspūdžiai. Rinkinyje „Vienuolynas“ vyrauja nepriklausomybės atkūrimo laikotarpio refleksijos. Daug jo eilėraščių tapo dainomis.

Išleido literatūros kritikos knygų. Išvertė Aleksandro Bloko, Roberto Roždestvenskio, Jevgenijaus Jevtušenkos, Ojaro Vaciečio ir kt. poezijos. Jo eilėraščių rinkinių išleista latvių ir rusų kalbomis.

Bibliografija 
 Lietučiui dulkiant: eilėraščiai. – Vilnius: Valstybinė grožinės literatūros leidykla, 1955. – 131 p.
 Velnio tiltas: eilėraščiai. – Vilnius: Valstybinė grožinės literatūros leidykla, 1957. – 226 p.
 Keturios stygos: eilėraščiai. – Vilnius: Valstybinė grožinės literatūros leidykla, 1959. – 159 p.
 Velnio tiltas: eilėraščiai. – Vilnius: Valstybinė grožinės literatūros leidykla, 1961. – 309 p.
 Mažosios poemos: eilėraščiai. – Vilnius: Valstybinė grožinės literatūros leidykla, 1963. – 91 p.
 Požeminės upės: eilėraščiai. – Vilnius: Vaga, 1967. – 283 p.
 Keliaujantis kalnas: eilėraščiai. – Vilnius: Vaga, 1967. – 124 p.
 Akimirkos: eilėraščiai. – Vilnius: Vaga, 1970. – 150 p.
 Stebuklinga žolė: eilėraščiai. – Vilnius: Vaga, 1971. – 422 p.
 Vabaliukų balius: eilėraščiai. – Vilnius: Vaga, 1972. – 31 p.
 Duona ir debesys: eilėraščiai. – Vilnius: Vaga, 1973. – 151 p.
 Poetų cechas: pastabos apie šiuolaikinę lietuvių poeziją. – Vilnius: Vaga, 1975. – 489 p.
 Dedikacijos: eilėraščiai. – Vilnius: Vaga, 1975. – 210 p.
 Priemiesčio berniokas: eilėraščiai. – Vilnius: Vaga, 1976. – 187 p.
 Upės ir tiltai: lyrikos rinktinė. – Vilnius: Vaga, 1976. – 614 p.
 Strazdiškio elegijos: eilėraščiai. – Vilnius: Vaga, 1979. – 140 p.
 Maratonas: lyrikos rinktinė, 1965–1979. – Vilnius: Vaga, 1980. – 399 p.
 Rinktiniai raštai: eilėraščiai, poemos, 1947–1965. – 1 t. – Vilnius: Vaga, 1983. – 407 p.
 Rinktiniai raštai: eilėraščiai, poemos, 1966–1982. – 2 t. – Vilnius: Vaga, 1983. – 357 p.
 Mudviejų vakaras: meilės lyrika. – Vilnius: Vaga, 1986. – 190 p.
 Brolių valanda: vertimų rinktinė. – Vilnius: Vaga, 1986. – 397 p.
 Nepaklusnus šunytis: pastabos apie šiuolaikinius eilėraščius. – Vilnius: Vaga, 1989. – 278 p.
 Kas kur gyvena: poemėlė vaikams. – Vilnius: Vyturys, 1989. – 31 p.
 Atodūsis: eilėraščiai. – Vilnius: Vaga, 1993. – 157 p.
 Apvirtę Grįžulo Ratai: eilėraščiai. – Kaunas: Spindulys, 1994. – 254 p.
 Vienuolynas: eilėraščiai. – Vilnius: Lietuvos rašytojų sąjungos leidykla, 1998. – 142 p. – ISBN 9986-39-045-1
 Mes iš Leliūnų parapijos. – Vilnius: Lietuvos rašytojų sąjungos leidykla, 2002. – ISBN 9986-39-228-4
 Žvirblių žiemavietė: eilėraščiai. – Vilnius: Lietuvos rašytojų sąjungos leidykla, 2005. – 151 p.: iliustr. – ISBN 9986-39-367-1
 Pusryčiai dviese: meilės lyrika. – Vilnius: Vaga, 2005. – 197 p.: iliustr. – ISBN 5-415-01785-2
 Poezija / Mokinio skaitiniai. – Vilnius: Žaltvykslė, 2006. – 146 p. – ISBN 9986-06-189-X
 Algimantas Baltakis: penkiasdešimt eilėraščių. – Kaunas: Naujasis lankas: Kauno meno kūrėjų asociacija, 2007. – 71 p. – Poezijos pavasario laureatų bibliotekėlė, kn. 1. – ISBN 978-9955-03-429-2
 Gimiau pačiu laiku: iš dienoraščių, 1960–1997. – Vilnius: Tyto alba, 2008. – 411 p.: iliustr. – ISBN 978-9986-16-605-4
 Antakalnio vigilijos: lyrikos rinktinė, 1980–2010. – Vilnius: Lietuvos rašytojų sąjungos leidykla, 2010. – 215 p. – ISBN 978-9986-39-626-0

Įvertinimas 
 1966 m. „Poezijos pavasario“ laureatas
 1966 m. LSSR valstybinė premija
 1967 m. Komjaunimo respublikinė premija už knygą „Keliaujantis kalnas“
 1974 m. Salomėjos Nėries kolūkio prizas „Už geriausią metų eilėraštį kaimo tema“
 1976 m. LTSR nusipelnęs meno veikėjas
 1986 m. LSSR liaudies poetas
 1993 m. Kembridžo tarptautinis biografijų centras suteikė XX a. kultūros pasižymėjusio žmogaus garbės vardą
 2002 m. Literatūrinė „Varpų“ premija
 2004 m. tarptautinė T. Ševčenkos fondo premija už ukrainiečių poezijos vertimus į lietuvių kalbą
 2005 m. Ordino „Už nuopelnus Lietuvai“ Riterio kryžius 
 2006 m. Lietuvos Respublikos Vyriausybės kultūros ir meno premija
 2015 m. Eduardo Mieželaičio premija

Šaltiniai

Nuorodos 

 Virtuali paroda, skirta 80-osioms A. Baltakio gimimo metinėms
 Algimantas Baltakis. Velnio tiltas
 A. Baltakio poezija (anglų k.) 

LTSR valstybinės premijos laureatai
Lietuvos kritikai
Lietuvos poetai
Lietuvos redaktoriai
Lietuvos vertėjai